CELEX: 62010CJ0574
Language: el
Date: 2012-03-15 00:00:00
Title: Απόφαση του Δικαστηρίου (τρίτο τμήμα) της 15ης Μαρτίου 2012.#Ευρωπαϊκή Επιτροπή κατά Ομοσπονδιακής Δημοκρατίας της Γερμανίας.#Παράβαση κράτους μέλους — Οδηγία 2004/18/ΕΚ — Δημόσιες συμβάσεις παροχής υπηρεσιών — Υπηρεσίες αρχιτέκτονα και μηχανικού — Παροχή υπηρεσιών μελέτης, σχεδιασμού και επίβλεψης έργου αφορώντος την ανακαίνιση δημοσίου κτιρίου — Εκτέλεση του έργου σε πλείονα στάδια για λόγους προϋπολογισμού — Αξία της συμβάσεως.#Υπόθεση C‑574/10.

Απόφαση του Δικαστηρίου (τρίτο τμήμα) της 15ης Μαρτίου 2012 —Επιτροπή κατά Γερμανίας
      (Υπόθεση C‑574/10)
      «Παράβαση κράτους μέλους — Οδηγία 2004/18/ΕΚ — Δημόσιες συμβάσεις παροχής υπηρεσιών — Υπηρεσίες αρχιτέκτονα και μηχανικού — Παροχή υπηρεσιών μελέτης, σχεδιασμού και επίβλεψης έργου αφορώντος την ανακαίνιση δημοσίου κτιρίου — Εκτέλεση του έργου σε πλείονα στάδια για λόγους προϋπολογισμού — Αξία της συμβάσεως»
      Προσέγγιση των νομοθεσιών — Διαδικασίες συνάψεως δημόσιων συμβάσεων έργων, προμηθειών και υπηρεσιών — Οδηγία 2004/18 — Δημόσιες συμβάσεις παροχής υπηρεσιών — Έννοια (Οδηγία 2004/18 του Ευρωπαϊκού Κοινοβουλίου και του Συμβουλίου, άρθρα 2, 7, στοιχείο β΄, 9, 20 και 23 έως 55) (βλ.
         σκέψεις 37, 41-52 και διατακτ.)
      
      Αντικείμενο 
      
         
               Παράβαση κράτους μέλους — Παράβαση των άρθρων 2, 9 και 20, σε συνδυασμό με τα άρθρα 23 έως 55, της οδηγίας 2004/18/ΕΚ του
                  Ευρωπαϊκού Κοινοβουλίου και του Συμβουλίου, της 31ης Μαρτίου 2004, περί συντονισμού των διαδικασιών σύναψης δημόσιων συμβάσεων
                  έργων, προμηθειών και υπηρεσιών (ΕΕ L 134, σ. 114) — Ανάθεση από τον Δήμο του Niedernhausen σε γραφείο τεχνικών μελετών, χωρίς
                  πρόσκληση υποβολής προσφορών στο επίπεδο της Ένωσης, της παροχής διαφόρων υπηρεσιών αρχιτέκτονα για το ίδιο κατασκευαστικό
                  έργο — Κατάτμηση της ανατεθείσας παροχής υπηρεσιών — Καθορισμός της αξίας της συμβάσεως
               
            Διατακτικό 
      Το Δικαστήριο αποφασίζει:
      
         
                  1)
               
               
                  
               
               
                  	Επειδή ο Δήμος του Niedernhausen προέβη στην ανάθεση συμβάσεως παροχής υπηρεσιών αρχιτέκτονα, για την ανακαίνιση ενός δημόσιου
                     κτιρίου που καλείται «Autalhalle» και κείται στο έδαφος του ως άνω δήμου, της οποίας η αξία υπερέβαινε το κατώτατο όριο που
                     ορίζεται στο άρθρο 7, στοιχείο β΄, της οδηγίας 2004/18/ΕΚ του Ευρωπαϊκού Κοινοβουλίου και του Συμβουλίου, της 31ης Μαρτίου
                     2004, περί συντονισμού των διαδικασιών σύναψης δημόσιων συμβάσεων έργων, προμηθειών και υπηρεσιών, χωρίς να έχει προηγηθεί
                     πρόσκληση υποβολής προσφορών στο επίπεδο της Ευρωπαϊκής Ένωσης, η Ομοσπονδιακή Δημοκρατία της Γερμανίας παρέβη τις υποχρεώσεις
                     που υπέχει από τα άρθρα 2, 9 και 20, σε συνδυασμό με τα άρθρα 23 έως 53, της ως άνω οδηγίας.
                  
               
            
         
                  2)
               
               
                  
               
               
                  	Καταδικάζει την Ομοσπονδιακή Δημοκρατία της Γερμανίας στα δικαστικά έξοδα.